ธนชาตเสนอขาย 2 กองทุนลงทุนสั้น
บลจ.ธนชาต เสนอขาย  2 กองทุน ระยะเวลาลงทุนประมาณ 6 เดือน ผลตอบแทนประมาณ 2.55 และ 3.00% ต่อปี
11 ธ.ค. 2555

บลจ.ธนชาต เสนอขาย  2 กองทุน ระยะเวลาลงทุนประมาณ 6 เดือน ผลตอบแทนประมาณ 2.55 และ 3.00% ต่อปี 
นางสาวทิพวัลย์ เอี่ยมโอภาส  ผู้ช่วยกรรมการผู้จัดการ บริษัทหลักทรัพย์จัดการกองทุน ธนชาต กล่าวว่า บริษัท จะเสนอขาย กองทุนเปิดธนชาต Fixed Income 6M12 (TFI6M12) ระยะเวลาลงทุนประมาณ 6 เดือน  ผลตอบแทนประมาณ 3.00% ต่อปี  มีเป้าหมายลงทุนในเงินฝากสกุลเงิน Arab Emirates Dirham ของ Abu Dhabi Commercial Bank ประมาณ 22% / Union National Bank ประมาณ 22%  ลงทุนในตราสารหนี้ ที่ออกโดย Itau Unibanco S.A. ประมาณ 22% / Banco Bradesco ประมาณ 11.90% ลงทุนในตราสารหนี้ระยะสั้น ที่ออกโดยบมจ.อยุธยา แคปปิตอล ออโต้ ลีส ประมาณ 19% ลงทุนในตราสารหนี้ระยะสั้น ที่ออกโดย บจ.โตโยต้า ลีสซิ่ง (ประเทศไทย) ประมาณ 3% และลงทุนในเงินฝากธนาคารพาณิชย์ในประเทศ ประมาณ 0.10% อายุประมาณ 6 เดือน ผลตอบแทนรวมของตราสารประมาณ 3.2046% ต่อปี โดยมีประมาณการค่าใช้จ่ายกองทุนประมาณ 0.2046% ต่อปี 
ทั้งนี้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ต่างประเทศที่กองทุนลงทุน โดยกองทุนจะเสนอขายครั้งเดียววันที่ 4 - 13 ธันวาคม 2555
พร้อมกันนี้ ยังมี กองทุนเปิดธนชาตพันธบัตรรัฐคุ้มครองเงินต้น ๓ (TGOV3) รอบการลงทุนประมาณ 6 เดือน และสามารถลงทุนได้ต่อเนื่องประมาณ 6 เดือนต่อรอบ ผลตอบแทนประมาณ 2.55% ต่อปี มีเป้าหมายลงทุนในลงทุนในพันธบัตรภาครัฐประมาณ 99.90% และลงทุนในเงินฝากธนาคารพาณิชย์ประมาณ 0.10% อายุประมาณ 6 เดือน ผลตอบแทนรวมของตราสารประมาณ 2.7090% ต่อปี ประมาณการค่าใช้จ่ายกองทุนประมาณ 0.1590% ต่อปี รับคำสั่ง ซื้อ – ขาย วันที่ 7 - 17 ธันวาคม 2555
สอบถามข้อมูลเพิ่มเติมพร้อมขอรับหนังสือชี้ชวนได้ในวันและเวลาทำการเสนอขายที่ บลจ.ธนชาต โทร 0-2126-8399 กด 0 หรือ ธนาคารธนชาต โทร 1770 หรือ ผู้สนับสนุนการขายหรือรับซื้อคืนหน่วยลงทุนที่ บลจ.ธนชาต แต่งตั้ง www.thanachartfund.com